โครงสร้างองค์กร

9.1 โครงสร้างการจัดการ

บริษัทมีโครงสร้างการจัดการ ณ วันที่ 28 กุมภาพันธ์ 2550 ประกอบด้วยคณะกรรมการ 4 ชุด
โดยแบ่งเป็นคณะกรรมการบริษัท คณะกรรมการตรวจสอบ คณะกรรมการสรรหา
และคณะกรรมการกำหนดค่าตอบแทน โดยมีรายละเอียดดังต่อไปนี้

1. 1. คณะกรรมการบริษัท

  คณะกรรมการบริษัทตามหนังสือรับรองกระทรวงพาณิชย์ลงวันที่ 3 มกราคม 2550 มีจำนวน 10
  ท่าน ประกอบด้วย

  - กรรมการที่เป็นผู้บริหาร จำนวน 4 ท่าน

  - กรรมการที่ไม่เป็นผู้บริหาร จำนวน 3 ท่าน

  - กรรมการที่เป็นอิสระ จำนวน 3 ท่าน

  คณะกรรมการบริษัทประกอบด้วยผู้ทรงคุณวุฒิที่มีความรู้ ความสามารถ
  และประสบการณ์ที่เป็นประโยชน์ต่อบริษัท ดังรายชื่อต่อไปนี้

  ------- ------------------------ ---------------------------------------
  ลำดับที่   รายชื่อกรรมการ             ตำแหน่ง

  1       นายสรรเสริญ จุฬางกูร        ประธานกรรมการ

  2       นายชูทอง พัฒนะเมลือง        รองประธานกรรมการ

  3       นายทาคาโอ มินามิ*          กรรมการ

  4       นายสริศ พัฒนะเมลือง         กรรมการ

  5       นายมากาโต เทราอุรา        กรรมการ

  6       นายอภิชาติ จุฬางกูร          กรรมการ

  7       นายทวีฉัตร จุฬางกูร          กรรมการ

  8       นายกวี วสุวัต               กรรมการอิสระ และประธานกรรมการตรวจสอบ

  9       นายอภินันท์ ณ ระนอง         กรรมการอิสระ และกรรมการตรวจสอบ

  10      นายปริญญา ไววัฒนา          กรรมการอิสระ และกรรมการตรวจสอบ
  ------- ------------------------ ---------------------------------------

หมายเหตุ *ที่ประชุมคณะกรรมการบริษัทครั้งที่ 3/2549 เมื่อวันที่ 9 สิงหาคม 2549
ได้มีมติอนุมัติแต่งตั้งกรรมการเข้าใหม่ คือ

คุณทาคาโอ มินามิเแทนกรรมการที่ลาออก คือ คุณโคยีน อิซึโม่ โดยให้มีผลนับตั้งแต่วันที่ 22 ตุลาคม
2549 เป็นต้นไป

  โดยมีนางสาววิสาร์กร อุ่นผล เป็นเลขานุการของคณะกรรมการบริษัท

กรรมการผู้มีอำนาจลงนาม

นายสรรเสริญ จุฬางกูร นายชูทอง พัฒนะเมลือง นายอภิชาติ จุฬางกูร นายทวีฉัตร จุฬางกูร
และนายสริศ พัฒนะเมลือง กรรมการสองในห้าคนลงลายมือชื่อร่วมกันและประทับตราสำคัญของบริษัท

ขอบเขตและอำนาจหน้าที่ของคณะกรรมการบริษัท ดังนี้

1. ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท
ตลอดจนมติที่ประชุมผู้ถือหุ้นที่เห็นชอบด้านกฎหมาย ด้วยความซื่อสัตย์สุจริต
ระมัดระวังรักษาผลประโยชน์ของบริษัท เพื่อผลประโยชน์สูงสุดของผู้ถือหุ้น

2.
พิจารณาอนุมัติแต่งตั้งบุคคลที่มีคุณสมบัติและไม่มีลักษณะต้องห้ามตามที่กำหนดในพระราชบัญญัติบริษัทมหาชนจำกัด
พ.ศ.2535 และกฎหมายว่าด้วยหลักทรัพย์และตลาดหลักทรัพย์ รวมถึงประกาศ ข้อบังคับ
และ/หรือระเบียบที่เกี่ยวข้อง ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระ

3.
พิจารณาคัดเลือกบุคคลที่ได้รับการเสนอชื่อจากคณะกรรมการสรรหาที่จะดำรงตำแหน่งกรรมการอิสระ
โดยพิจารณาจากคุณสมบัติและลักษณะต้องห้ามของกรรมการตามพระราชบัญญัติบริษัทมหาชนจำกัด
พ.ศ.2535 และกฎหมายว่าด้วยหลักทรัพย์และตลาดหลักทรัพย์ รวมถึงประกาศข้อบังคับ
และ/หรือระเบียบที่เกี่ยวข้อง เพื่อนำเสนอต่อที่ประชุมคณะกรรมการบริษัท
และ/หรือที่ประชุมผู้ถือหุ้นเพื่อพิจารณาแต่งตั้งเป็นกรรมการอิสระของบริษัทต่อไป

4. พิจารณาแต่งตั้งคณะกรรมการตรวจสอบ
โดยมีคุณสมบัติตามที่กฎหมายว่าด้วยหลักทรัพย์และตลาดหลักทรัพย์รวมถึงประกาศ ข้อบังคับ
และ/หรือระเบียบของตลาดหลักทรัพย์แห่งประเทศไทยกำหนด

5 พิจารณาอนุมัติแต่งตั้งผู้บริหารโดยพิจารณาจากบุคคลที่ได้รับการเสนอชื่อจากคณะกรรมการสรรหา
รวมถึงการพิจารณาแต่งตั้งกรรมการผู้จัดการ
กำหนดขอบเขตอำนาจหน้าที่และความรับผิดชอบของกรรมการผู้จัดการ
และมอบหมายอำนาจให้กรรมการผู้จัดการทำหน้าที่แทนบริษัท
เกี่ยวกับการดำเนินงานตามปกติธุรกิจของบริษัท

6. พิจารณาอนุมัติการกำหนดโครงสร้างการจัดการของบริษัท
และพิจารณาแต่งตั้งคณะกรรมการบริหาร โดยเลือกจากกรรมการของบริษัท พร้อมทั้งกำหนดขอบเขต
อำนาจหน้าที่ และความรับผิดชอบของคณะกรรมการบริหาร

7.
คณะกรรมการบริษัทมีอำนาจพิจารณากำหนดและแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทได้

8. พิจารณาแต่งตั้งหรือมอบหมายให้กรรมการคนใดคนหนึ่งหรือหลายคนหรือบุคคลอื่น
กระทำการอย่างหนึ่งอย่างใดแทนคณะกรรมการตามที่เห็นสมควรได้ และสามารถยกเลิก
เปลี่ยนแปลง หรือแก้ไขอำนาจนั้น ๆ ได้

9. พิจารณาอนุมัติการกำหนดนโยบายการจ่ายเงินปันผลของบริษัท
และนโยบายหลักในการลงทุนในบริษัทย่อย บริษัทร่วม

และบริษัทที่เกี่ยวข้อง

10.
พิจารณาอนุมัติจ่ายเงินปันผลระหว่างกาลให้แก่ผู้ถือหุ้นเมื่อเห็นว่าบริษัทมีผลกำไรสมควรพอที่จะทำเช่นนั้นและรายงานให้ที่ประชุมผู้ถือหุ้นทราบในการประชุมผู้ถือหุ้นคราวต่อไป

11. พิจารณาอนุมัติเรื่องที่มีสาระสำคัญ เช่น นโยบายเกี่ยวกับการกำกับดูแลกิจการ
การเข้าทำรายการระหว่างกันของบริษัท รายการที่เกี่ยวโยง
และการได้มาหรือจำหน่ายไปซึ่งสินทรัพย์ของบริษัทจดทะเบียนตามประกาศ ข้อบังคับ และ/หรือ
ระเบียบที่เกี่ยวข้องของตลาดหลักทรัพย์แห่งประเทศไทย

12. พิจารณาอนุมัติเรื่องที่กฎหมายกำหนดให้ต้องได้มติที่ประชุมผู้ถือหุ้นของบริษัท

.

คุณสมบัติ “กรรมการอิสระ” ของบริษัท ไทยสตีลเคเบิล จำกัด (มหาชน)

กรรมการอิสระทั้งสามท่านนั้น ท่านหนึ่งเป็นผู้ทรงคุณวุฒิทางด้านอุตสาหกรรมยานยนต์
และอีกสองท่านเป็นผู้ทรงคุณวุฒิทางด้านบริหาร ซึ่งคุณสมบัติกรรมการอิสระมีดังต่อไปนี้

1. ไม่ได้ถือหุ้นในบริษัท หรือบริษัทที่เกี่ยวข้อง ทั้งนี้ นับรวมหุ้นที่ถือโดยผู้ที่เกี่ยวข้องด้วย

2.
ไม่มีส่วนร่วมหรือผลประโยชน์หรือส่วนได้ส่วนเสียไม่ว่าจะทางตรงหรือทางอ้อมทั้งในด้านการเงินและด้านการบริหาร

รวมทั้งไม่เป็นลูกจ้าง พนักงาน ที่ปรึกษาที่ได้รับเงินเดือนประจำ รวมถึงที่ปรึกษาตรวจสอบบัญชี
ที่ปรึกษาทางด้าน

กฎหมาย ที่ปรึกษาด้านอื่น ๆ หรือเป็นผู้มีอำนาจควบคุมบริษัท บริษัทที่เกี่ยวข้อง
หรือผู้ถือหุ้นรายใหญ่ของบริษัท

3. ไม่เป็นญาติสนิทหรือมีความสัมพันธ์อื่น ๆ ที่อาจทำให้ขาดความเป็นอิสระกับผู้บริหาร
ผู้ถือหุ้นรายใหญ่ของบริษัท บริษัทที่เกี่ยวข้อง หรือนิติบุคคลที่อาจมีความขัดแย้ง
รวมทั้งไม่ได้จัดการแต่งตั้งให้เป็นตัวแทนเพื่อรักษาผลประโยชน์ของกรรมการ และผู้ถือหุ้นรายใหญ่

4. สามารถปฎิบัติหน้าที่แสดงความเห็นหรือรายงานผลปฎิบัติงาน
ตามหน้าที่ได้รับมอบหมายจากคณะกรรมการของบริษัทได้โดยอิสระ
ไม่ได้อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
รวมทั้งผู้ที่เกี่ยวข้องหรือญาติสนิทของ

บุคคลดังกล่าว

2 คณะกรรมการตรวจสอบ

คณะกรรมการตรวจสอบได้รับการแต่งตั้งจากที่ประชุมวิสามัญผู้ถือหุ้นครั้งที่ 2/2548 เมื่อวันที่ 21
กุมภาพันธ์2548 ซึ่งกรรมการมีคุณสมบัติตามที่กฎหมายหลักทรัพย์และตลาดหลักทรัพย์กำหนด
ทุกท่านเป็นกรรมการอิสระ โดยมีวาระการดำรงตำแหน่ง 3 ปี

  ------- ------------------------ ---------------------------------------
  ลำดับที่   รายชื่อกรรมการตรวจสอบ      ตำแหน่ง

  1       นายกวี วสุวัต               ประธานกรรมการตรวจสอบ

  2       นายอภินันท์ ณ ระนอง         กรรมการตรวจสอบ

  3       นายปริญญา ไววัฒนา          กรรมการตรวจสอบ
  ------- ------------------------ ---------------------------------------

  โดยมีนางสาวเพ็ญศิริ เพชรกรรพุม เป็นเลขานุการของคณะกรรมการตรวจสอบ

ขอบเขตและอำนาจหน้าที่ของคณะกรรมการตรวจสอบ ดังนี้

1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่เหมาะสมและมีประสิทธิผล

3.
สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5. พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.
จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ภารกิจอื่น ๆ
    ตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

3. คณะกรรมการสรรหา

  คณะกรรมการบริษัทครั้งที่ 3/2549 เมื่อวันที่ 9 สิงหาคม 2549
  ได้อนุมัติจัดตั้งคณะกรรมการสรรหา ให้ดำรงตำแหน่งอีกวาระหนึ่ง โดยมีวาระการดำรงตำแหน่ง
  1 ปี ประกอบด้วยกรรมการ 3 ท่าน ดังนี้

  --------- ----------------------- -------------------------------------
  ลำดับที่     รายชื่อกรรมการสรรหา       ตำแหน่ง

  1         นายอภินันท์ ณ ระนอง        ประธานกรรมการสรรหา

  2         นายปริญญา ไววัฒนา         กรรมการสรรหา

  3         นายสริศ พัฒนะเมลือง        กรรมการสรรหา
  --------- ----------------------- -------------------------------------

  โดยมีนางสาวสิริณา พัฒนะเมลือง เป็นเลขานุการของคณะกรรมการสรรหา

ขอบเขตหน้าที่และความรับผิดชอบของคณะกรรมการสรรหา 

 พิจารณาและเสนอชื่อบุคคลที่มีคุณสมบัติเหมาะสมต่อคณะกรรมการบริษัท เพื่อพิจารณาเสนอให้ที่ประชุม ผู้ถือหุ้นแต่งตั้งเป็นกรรมการของบริษัท 

4. คณะกรรมการกำหนดค่าตอบแทน

  คณะกรรมการบริษัทครั้งที่ 3/2549 เมื่อวันที่ 9 สิงหาคม 2549
  ได้อนุมัติจัดตั้งคณะกรรมการกำหนดค่าตอบแทน ให้ดำรงตำแหน่งอีกวาระหนึ่ง
  โดยมีวาระการดำรงตำแหน่ง 1 ปี ประกอบด้วยกรรมการ 3 ท่าน ดังนี้

  ------- --------------------------- ------------------------------------
  ลำดับที่   รายชื่อกรรมการกำหนดค่าตอบแทน   ตำแหน่ง

  1       นายสรรเสริญ จุฬางกูร           ประธานกรรมการกำหนดค่าตอบแทน

  2       นายชูทอง พัฒนะเมลือง           กรรมการกำหนดค่าตอบแทน

  3       นายกวี วสุวัต                  กรรมการกำหนดค่าตอบแทน
  ------- --------------------------- ------------------------------------

  โดยมีนางสาวสิริณา พัฒนะเมลือง เป็นเลขานุการของคณะกรรมการกำหนดค่าตอบแทน

ขอบเขต หน้าที่และความรับผิดชอบของคณะกรรมการกำหนดค่าตอบแทน ดังนี้

พิจารณานโยบายที่เกี่ยวกับค่าตอบแทนและผลประโยชน์ของกรรมการ กรรมการตรวจสอบ
กรรมการสรรหา และกรรมการกำหนดค่าตอบแทนเสนอต่อคณะกรรมการบริษัท
เพื่อพิจารณาเสนอให้ที่ประชุมผู้ถือหุ้นพิจารณาอนุมัติ
นโยบายการกำหนดค่าตอบแทนและผลประโยชน์ดังกล่าว

คณะผู้บริหาร

ณ วันที่ 28 กุมภาพันธ์ 2550 บริษัทมีคณะผู้บริหาร ประกอบด้วยผู้บริหารทั้งหมด 9 ท่าน ดังนี้

  ----- ------------------------- ---------------------------------------
        รายชื่อผู้บริหาร               ตำแหน่ง

  1     นายสรรเสริญ จุฬางกูร         ประธานเจ้าหน้าที่บริหาร

  2     นายชูทอง พัฒนะเมลือง         รองประธานเจ้าหน้าที่บริหาร

  3     นายสริศ พัฒนะเมลือง          กรรมการผู้จัดการและผู้จัดการทั่วไปอาวุโส
                                  (รักษาการ)

  4     นายทาคาโอ มินามิ*           ผู้จัดการทั่วไปอาวุโส (โรงงาน)

  5     นายธีระ ชนะบุญ*             ผู้จัดการทั่วไป (โรงงาน)

  6     นายสุทน เปรมปรี             ผู้จัดการโรงงาน

  7     นายนันทวี ทีคำเกตุ            ผู้จัดการทั่วไป (สำนักงาน)

  8     นางสาวสิริณา พัฒนะเมลือง      ผู้จัดการสำนักงาน

  9     นางสาวเรืองนิตย์ กฤษฎี        ผู้จัดการฝ่ายการบัญชีและการเงิน
  ----- ------------------------- ---------------------------------------

หมายเหตุ *ค่าตอบแทนผู้บริหาร ในช่วงระหว่างปี 2549 มีการเปลี่ยนแปลงผู้บริหาร ดังนี้

1. คุณทาคาโอ มินามิ ดำรงตำแหน่งผู้บริหารแทนคุณโคยีน อิซิโม่ มีผลนับตั้งต่วันที่ 22 ตุลาคม
2549

2. คุณธีระ ชนะบุญ ดำรงตำแหน่งผู้จัดการทั่วไป (ส่วนโรงงาน) แทนคุณประกิต นวลแขกุล
มีผลนับตั้งแต่วันที่ 9 พฤศจิกายน

2549

ขอบเขตและอำนาจหน้าที่ของกรรมการผู้จัดการ

กรรมการผู้จัดการมีอำนาจหน้าที่ดำเนินการตามที่คณะกรรมการบริษัทได้มอบหมาย
ซึ่งอยู่ภายใต้กฎระเบียบ และข้อบังคับของบริษัท ทั้งนี้
การมอบอำนาจดังกล่าวต้องไม่มีลักษณะเป็นการมอบอำนาจที่ทำให้กรรมการผู้จัดการสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัท
หรือบริษัทย่อยของบริษัท ซึ่งการอนุมัติรายการในลักษณะดังกล่าวจะต้องผ่านมติที่ประชุมคณะกรรมการ
และ/หรือที่ประชุมผู้ถือหุ้น (แล้วแต่กรณี) เพื่อพิจารณารายการดังกล่าวตามที่ข้อบังคับของบริษัท
หรือกฎหมายที่เกี่ยวข้องกำหนด
ยกเว้นเป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน
โดยสามารถสรุปขอบเขตอำนาจหน้าที่ได้ดังนี้

1.  กรรมการผู้จัดการจะรับผิดชอบดูแลเรื่องการบริหารงานทั่วไปของบริษัท ไม่ว่าด้านการผลิต
    การขาย และเรื่องอื่นใดที่มีลักษณะเป็นการประกอบธุรกิจโดยปกติของบริษัท

2.  รับประสานงานกับฝ่ายตรวจสอบภายในเรื่องบัญชี การเบิก-จ่ายเงินใด ๆ
    ของบริษัทที่ไม่เป็นไปตามนโยบายของบริษัท

3.  รับและจ้างพนักงานของบริษัทที่ไม่ใช่คณะผู้บริหาร หรือผู้บริหารระดับสูง
    โดยจะเป็นผู้มีอำนาจแทนบริษัทที่จะลงนามในสัญญาจ้างแรงงาน

4.  เข้าร่วมพิจารณาเกี่ยวกับงบประมาณของบริษัทกับคณะกรรมการบริษัท

5. เจรจา พิจารณา เอกสารสัญญาเกี่ยวกับการดำเนินงานตามปกติของบริษัท ให้คำแนะนำ
และข้อเสนอแนะในเรื่อง

ดังกล่าว

6. ปฏิบัติตามมติของคณะกรรมการบริษัท

9.2 การสรรหากรรมการและผู้บริหาร

สำหรับการสรรหากรรมการบริษัท กรรมการผู้จัดการ ตลอดจนกรรมการชุดต่าง ๆ
จะมีการพิจารณาคัดเลือกและกลั่นกรองจากคณะกรรมการสรรหาก่อน
จึงจะนำเสนอต่อคณะกรรมการบริษัท และ/หรือที่ประชุมผู้ถือหุ้น
โดยจะดำเนินการตามนโยบายของบริษัท
และคำนึงถึงคุณสมบัติที่เหมาะสมโดยต้องเป็นผู้มีความรู้ความสามารถและมีเวลาทำงานให้บริษัทอย่างเพียงพอ

ตามข้อบังคับคณะกรรมการบริษัท ประกอบด้วยกรรมการอย่างน้อย 5 คน แต่ไม่เกิน 12 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ในประเทศไทย
กรรมการบริษัทจะเป็นผู้ถือหุ้นของบริษัทหรือไม่ก็ได้

  ที่ประชุมผู้ถือหุ้นเลือกตั้งกรรมการบริษัท ตามหลักเกณฑ์และวิธีการดังต่อไปนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  - ผู้ถือหุ้นแต่ละคนใช้คะแนนเสียงที่มีอยู่ทั้งหมดเลือกตั้งบุคคลเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  - บุคคลที่ได้รับคะแนนสูงสุดตามลำดับลงมา
  เป็นผู้ได้รับเลือกเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  ให้ประธานที่ประชุมเป็นผู้ออกเสียงชี้ขาด

  - ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวนหนึ่งในสาม
  (1/3) ของจำนวนกรรมการในขณะนั้น ถ้าจำนวนกรรมการจะแบ่งให้ตรงออกเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม (1/3)
  กรรมการซึ่งพ้นจากตำแหน่งอาจได้รับเลือกให้กลับเข้ามารับตำแหน่งอีกได้
  กรรมการที่จะต้องออกจากตำแหน่งในปีแรกหรือปีที่สองภายหลังจดทะเบียนบริษัทนั้น ให้จับสลากกัน
  ส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

- ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียง

ไม่น้อยกว่าสามในสี่ (3/4) ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อย

กว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

9.3 ค่าตอบแทนกรรมการและผู้บริหาร ปี 2549

9.3.1 ค่าตอบแทนที่เป็นตัวเงิน ปี 2549

- ค่าตอบแทนคณะกรรมการบริษัท เป็นจำนวนเงินทั้งสิ้น 1,050,000 บาท

- ค่าตอบแทนคณะกรรมการตรวจสอบ เป็นจำนวนเงินทั้งสิ้น 300,000 บาท

- ค่าตอบแทนคณะกรรมการกำหนดค่าตอบแทน เป็นจำนวนเงินทั้งสั้น 120,000 บาท

- ค่าตอบแทนคณะกรรมการสรรหา เป็นจำนวนเงินทั้งสิ้น 60,000 บาท

  - ค่าตอบแทนผู้บริหาร เป็นจำนวนเงินทั้งสิ้น 29.05 ล้านบาท (เป็นค่าตอบแทนในรูป

  เงินเดือนและโบนัสประจำปี)

+--------------------+-----------+----------+------------+-----------+
| รายชื่อ              | ค         | คณ       | คณะกรรมการ | ค         |
|                    | ณะกรรมการ | ะกรรมการ |            | ณะกรรมการ |
|                    |           |          | กำห        |           |
|                    | บริษัท      | ตรวจสอบ  | นดค่าตอบแทน | สรรหา     |
|                    |           |          |            |           |
|                    | (บาท)     | (บาท)    | (บาท)      | (บาท)     |
+--------------------+-----------+----------+------------+-----------+
| 1. นายสรรเสริญ      | 150,000   |          | 40,000     |           |
| จุฬางกูร             |           |          |            |           |
+--------------------+-----------+----------+------------+-----------+
| 2. นายชูทอง         | 120,000   |          | 40,000     |           |
| พัฒนะเมลือง          |           |          |            |           |
+--------------------+-----------+----------+------------+-----------+
| 3. นายมากาโต       | 20,000    |          |            |           |
| เทราอุรา            |           |          |            |           |
+--------------------+-----------+----------+------------+-----------+
| 4. นายอภิชาติ จุฬางกูร | 40,000    |          |            |           |
+--------------------+-----------+----------+------------+-----------+
| 5. นายโคยีน อิซึโม่*   | 80,000    |          |            |           |
+--------------------+-----------+----------+------------+-----------+
| 6. นายทาคาโอ มินามิ* | 40,000    |          |            |           |
+--------------------+-----------+----------+------------+-----------+
| 7. นายทวีฉัตร จุฬางกูร | 120,000   |          |            |           |
+--------------------+-----------+----------+------------+-----------+
| 8. นายสริศ          | 120,000   |          |            | 20,000    |
| พัฒนะเมลือง          |           |          |            |           |
+--------------------+-----------+----------+------------+-----------+
| 9. นายกวี วสุวัต      | 120,000   | 100,000  | 40,000     |           |
+--------------------+-----------+----------+------------+-----------+
| 10.นายอภินันท์ ณ      | 120,000   | 100,000  |            | 20,000    |
| ระนอง              |           |          |            |           |
+--------------------+-----------+----------+------------+-----------+
| 11.นายปริญญา ไววัฒนา | 120,000   | 100,000  |            | 20,000    |
+--------------------+-----------+----------+------------+-----------+
| รวม                | 1,050,000 | 300,000  | 120,000    | 60,000    |
+--------------------+-----------+----------+------------+-----------+

หมายเหตุ *ที่ประชุมคณะกรรมการบริษัทครั้งที่ 3/2549 เมื่อวันที่ 9 สิงหาคม 2549
ได้มีมติอนุมัติแต่งตั้งกรรมการเข้าใหม่ คือ

คุณทาคาโอ มินามิ แทนกรรมการที่ลาออก คือ คุณโคยีน อิซึโม่ โดยให้มีผลนับตั้งแต่วันที่ 22 ตุลาคม
2549

9.3.2 ค่าตอบแทนอื่น

  -ไม่มี-

9.4 การกำกับดูแลกิจการ

คณะกรรมการเข้าใจบทบาท หน้าที่ และความรับผิดชอบของคณะกรรมการที่มีต่อบริษัท และผู้ถือหุ้น
และได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ที่เป็นไปตามแนวทางของตลาดหลักทรัพย์แห่งประเทศไทย เพื่อเพิ่มความโปร่งใส
เพิ่มขีดความสามารถในการแข่งขันและความเชื่อมั่นแก่ผู้ถือหุ้น และผู้เกี่ยวข้องทุกฝ่าย

1.  นโยบายเกี่ยวกับการกำกับดูแลกิจการ - หลักการข้อ 1, 6, 7

บริษัทตระหนักดีถึงความสำคัญต่อการกำกับดูแลกิจการที่ดี
เพื่อเพิ่มความโปร่งใสและสร้างความเชื่อมั่นให้

กับพนักงาน ลูกค้า ผู้ถือหุ้นของบริษัท ผู้มีส่วนได้ส่วนเสีย และสังคมโดยรวม
รวมทั้งนักลงทุนทั่วไปทั้งภายในและต่างประเทศ ดังนั้น การประชุมคณะกรรมการบริษัท ครั้งที่
1/2548 ซึ่งประชุมเมื่อวันที่ 2 เมษายน 2548
ได้มีมติอนุมัตินโยบายเกี่ยวกับการกำกับดูแลกิจการเป็นลายลักษณ์อักษรและให้ถือปฎิบัติอย่างเคร่งครัด
โดยนโยบายดังกล่าวแบ่งออกเป็น 3 หมวด คือ จริยธรรม (Code of Business Ethics)
จรรยาบรรณ (Code of Conduct) และความขัดแย้งทางผลประโยชน์ (Code of Conflict
Interest) ตามลำดับ

2.  สิทธิของผู้ถือหุ้น และการประชุมผู้ถือหุ้น - หลักการข้อ 2, 4

บริษัทถือปฏิบัติต่อผู้ถือหุ้นแต่ละรายอย่างเท่าเทียมกันตามสิทธิและหน้าที่ตามข้อกำหนดกฎหมายที่ทางการกำหนด
ซึ่งสิทธิพื้นฐานที่ผู้ถือหุ้นได้รับเท่าเทียมกัน
ประกอบด้วยจัดส่งหนังสือเชิญประชุมพร้อมวาระการประชุมล่วงหน้า
และข้อมูลประกอบการประชุมไปยังผู้ถือหุ้นทุกรายในระยะเวลาที่เหมาะสมเพียงพออย่างน้อย 7 วัน
โดยมีการจัดสรรเวลาในการประชุมอย่างเหมาะสม
และเปิดโอกาสให้ผู้ถือหุ้นมอบอำนาจให้ผู้อื่นมาร่วมประชุมแทนได้ และสามารถซักถาม
หรือแสดงความคิดเห็น ข้อเสนอแนะต่าง ๆ อย่างทั่วถึงเสมอภาค มีการบันทึกรายงานการประชุม
เพื่อให้ผู้ถือหุ้นสามารถตรวจสอบได้

ปี 2549 บริษัทมีการประชุมสามัญผู้ถือหุ้นประจำปี 1 ครั้ง และการประชุมวิสามัญ 1 ครั้ง
บริษัทถือปฎิบัติต่อ ผู้ถือหุ้นแต่ละรายเท่าเทียมกันโดยจัดสถานที่ประชุมที่โรงแรมโนโวเทล
เขตประเวศ กรุงเทพฯ และที่สำนักงานใหญ่ของบริษัทตามลำดับ
ซึ่งจัดส่งหนังสือเชิญประชุมล่วงหน้าไม่น้อยกว่า 14 วัน
โดยมีรายละเอียดวาระการประชุมพร้อมทั้งเอกสารประกอบการประชุมอย่างเพียงพอที่จะใช้ประกอบการตัดสินใจลงคะแนนในวาระต่าง
ๆ ในแต่ละวาระจะระบุอย่างชัดเจนว่าเป็นเรื่องเสนอเพื่อทราบ หรือเพื่อพิจารณา
รวมทั้งมีความเห็นของคณะกรรมการในเรื่องดังกล่าว

นอกจากนี้ ในหนังสือเชิญประชุมจะแจ้งรายละเอียดให้ผู้ถือหุ้น
นำเอกสารหลักฐานที่จำเป็นมาให้ครบถ้วน ในวันประชุม
ซึ่งบริษัทเปิดให้ผู้ถือหุ้นสามารถลงทะเบียนการเข้าร่วมประชุมได้ล่วงหน้าก่อนเวลาประชุมอย่างน้อย
2 ชั่วโมง
โดยก่อนเริ่มประชุมจะมีการแจ้งรายละเอียดวิธีการลงคะแนนและวิธีการนับคะแนนอย่างชัดเจน
และเปิดโอกาสให้ผู้ถือหุ้นแสดงความคิดเห็นและซักถามโดยให้เวลาอย่างเหมาะสม
ซึ่งบริษัทได้ทำการบันทึกคะแนนเสียงและมติที่ประชุมเป็นลายลักษณ์อักษรในรายงานประชุม
มีการบันทึกคำถาม คำชี้แจง และความคิดเห็นของที่ประชุมไว้อย่างครบถ้วน

3.  สิทธิของผู้มีส่วนได้ส่วนเสีย - หลักการข้อ 3

บริษัทได้ให้ความสำคัญต่อสิทธิของผู้มีส่วนได้เสียทุกกลุ่มต่าง ๆ ภายในบริษัท เช่น
พนักงานและผู้บริหาร และภายนอกบริษัท เช่น ลูกค้า คู่แข่ง สภาพแวดล้อม ชุมชน สังคม เป็นต้น
เพื่อให้เกิดความร่วมมือกันระหว่างบริษัท และผู้มีส่วนได้เสียดังกล่าว
อันจะเป็นประโยชน์ต่อการดำเนินงานและสร้างความเชื่อมั่นให้เกิดต่อบริษัท
เพื่อเพิ่มศักยภาพให้บริษัทมีความมั่นคง
รวมทั้งเพิ่มขีดความสามารถในการแข่งขันและสร้างความสำเร็จในระยะยาว

-   สิทธิของพนักงาน

  สำหรับพนักงานและผู้บริหารนั้น
  บริษัทถือว่าเป็นส่วนที่มีความสำคัญอย่างยิ่งในการขับเคลื่อนองค์กรให้เติบโตไปข้างหน้า
  ดังนั้นบริษัทจะปฏิบัติต่อพนักงานอย่างเท่าเทียมเป็นธรรม พร้อมทั้งกำหนดผลตอบแทนที่เหมาะสม
  นอกจากนี้
  บริษัทยังส่งเสริมให้พนักงานได้พัฒนาความรู้ความสามารถโดยจัดให้พนักงานได้รับการอบรมและเสริมความรู้เพิ่มเติมในส่วนงานที่รับผิดชอบ
  ตลอดจนการคัดสรรพนักงานเพื่อเข้ามีส่วนร่วมในการกำหนดเป้าหมายขององค์กรร่วมกับผู้บริหารระดับสูง
  เพื่อให้พนักงานตระหนักถึงความสำคัญของตนเองที่บริษัทมอบให้
  และเพื่อการทำงานที่มีเป้าหมายในทิศทางและความมุ่งหมายเดียวกัน

-   สิทธิของชุมชน

  บริษัทให้ความสำคัญต่อคุณภาพชีวิตและสิ่งแวดล้อมของชุมชน
  เพื่อให้การดำเนินงานของบริษัทเป็นที่ยอมรับ และสามารถอยู่ร่วมในสังคมอย่างยั่งยืนตลอดไป
  ดังเห็นได้จากการที่บริษัทได้ปฏิบัติตามกฎหมายและกฎระเบียบของหน่วยงานที่เกี่ยวข้อง เช่น
  กรมโรงงาน กระทรวงอุตสาหกรรม กองควบคุมมลพิษ ฯลฯ อย่างเคร่งครัด
  บริษัทมีระเบียบที่เข้มงวดในการให้พนักงานในโรงงานสวมอุปกรณ์ป้องกันต่าง ๆ เช่น หมวกนิรภัย
  ถุงมือ ที่อุดหู หน้ากากป้องกันฝุ่น เป็นต้น รวมทั้งมีการจัดการเรื่องสิ่งแวดล้อมต่าง ๆ
  อย่างเป็นระบบ

-   สิทธิของลูกค้า

  บริษัทมีความมุ่งมั่นในการปรับปรุงประสิทธิภาพการให้บริการเพื่อตอบสนองความต้องการของลูกค้าให้ดีที่สุด
  และดำเนินนโยบายเพื่อรักษาผลประโยชน์ของลูกค้าเป็นสำคัญ
  โดยบริษัทตั้งเป้าหมายและปลูกฝังอบรมให้พนักงานทุกคนในองค์กรมีความเข้าใจและยึดมั่นในความเป็นธรรมทั้งในด้านราคาและคุณภาพการให้บริการและความซื่อสัตย์ในการทำสัญญาและเจรจา

4.  คณะกรรมการ - หลักการข้อ 5, 8, 9, 11, 14

คณะกรรมการบริษัทมีจำนวน 10 ท่าน ประกอบด้วย กรรมการที่เป็นผู้บริหารจำนวน 4 ท่าน
กรรมการที่ไม่เป็นผู้บริหารจำนวน 6 ท่าน
โดยมีกรรมการตรวจสอบอยู่ในส่วนของกรรมการที่ไม่เป็นผู้บริหารจำนวน 3 ท่าน
(รายชื่อกรรมการและอำนาจหน้าที่คณะกรรมการบริษัท ดูรายละเอียดหัวข้อโครงสร้างการจัดการ)
เพื่อแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกัน

คณะกรรมการบริษัทได้มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจภายใต้งบประมาณที่กำหนดไว้เพื่อสร้างประโยชน์สูงสุดให้องค์กร
ผู้มีส่วนได้เสีย และผู้ถือหุ้น นอกจากนี้คณะกรรมการยังได้จัดให้มีระบบควบคุมภายใน
การตรวจสอบภายใน และมาตรการบริหารความเสี่ยงที่มีประสิทธิผล
รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัท

คณะกรรมการบริษัทเป็นผู้รับผิดชอบต่องบการเงินรวมของบริษัท
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานบัญชีที่รับรองทั่วไปในประเทศไทย
โดยจะเลือกใช้นโยบายบัญชีที่เหมาะสม ถือปฏิบัติอย่างสม่ำเสมอ และใช้ดุลยพินิจอย่างระมัดระวัง
รวมทั้งต้องมีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินอีกด้วย

  คณะกรรมการบริษัทกำหนดประชุมโดยปกติเป็นประจำทุกไตรมาส
  และมีการประชุมพิเศษเพิ่มเติมตามความ

จำเป็น ซึ่งในการประชุมแต่ละครั้ง บริษัทได้กำหนดวาระในการประชุมอย่างชัดเจน
มีการจัดส่งหนังสือเชิญประชุมล่วงหน้า โดยในปี 2549
ที่ผ่านมาคณะกรรมการบริษัทมีการประชุมรวมทั้งสิ้น 6 ครั้ง
โดยการเข้าร่วมประชุมคณะกรรมการบริษัทแต่ละท่าน สรุปได้ดังนี้

+---------------------------------------+------------------------------+
| รายชื่อคณะกรรมการบริษัท                   | การเข้าร่วมประชุม /             |
|                                       |                              |
|                                       | การประชุมทั้งหมด (ครั้ง)          |
+---------------------------------------+------------------------------+
| 1. นายสรรเสริญ จุฬางกูร                  | 5/6                          |
+---------------------------------------+------------------------------+
| 2. นายชูทอง พัฒนะเมลือง                  | 6/6                          |
+---------------------------------------+------------------------------+
| 3. นายมากาโต เทราอุรา                  | 1/6                          |
+---------------------------------------+------------------------------+
| 4. นายอภิชาติ จุฬางกูร                    | 2/6                          |
+---------------------------------------+------------------------------+
| 5. นายโคยีน อิซึโม่*                      | 4/6                          |
+---------------------------------------+------------------------------+
| 6. นายทาคาโอ มินามิ*                    | 2/6                          |
+---------------------------------------+------------------------------+
| 7. นายทวีฉัตร จุฬางกูร                    | 6/6                          |
+---------------------------------------+------------------------------+
| 8. นายสริศ พัฒนะเมลือง                   | 6/6                          |
+---------------------------------------+------------------------------+
| 9. นายกวี วสุวัต                         | 6/6                          |
+---------------------------------------+------------------------------+
| 10.นายอภินันท์ ณ ระนอง                   | 6/6                          |
+---------------------------------------+------------------------------+
| 11.นายปริญญา ไววัฒนา                    | 6/6                          |
+---------------------------------------+------------------------------+

หมายเหตุ *ที่ประชุมคณะกรรมการบริษัทครั้งที่ 3/2549 เมื่อวันที่ 9 สิงหาคม 2549
ได้มีมติอนุมัติแต่งตั้งกรรมการเข้าใหม่ คือ คุณทาคาโอ มินามิ แทนกรรมการที่ลาออก คือ คุณโคยีน
อิซึโม่ โดยให้มีผลนับตั้งแต่วันที่ 22 ตุลาคม 2549

5.  ค่าตอบแทนกรรมการและผู้บริหาร – หลักการข้อ 10

ที่ประชุมคณะกรรมการบริษัทครั้งที่ 3/2549 เมื่อวันที่ 9 สิงหาคม 2549
ได้อนุมัติจัดตั้งคณะกรรมการกำหนดค่าตอบแทนให้ดำรงตำแหน่งต่ออีก 1 วาระ
โดยมีวาระการดำรงตำแหน่ง 1 ปี โดยมีกรรมการอิสระ 1 ท่านเป็นกรรมการกำหนดค่าตอบแทน
ได้เปิดเผยจำนวนค่าตอบแทนไว้ในรายงานประจำปี และแบบ 56-1 ตามที่สำนักงาน กลต.
กำหนดแล้ว โดยบริษัทมีนโยบายดังนี้

  ค่าตอบแทนกรรมการ : บริษัทได้กำหนดนโยบายไว้อย่างชัดเจนและโปร่งใส
  โดยให้ค่าตอบแทนอยู่ในระดับเดียวกับบริษัทในกลุ่มอุตสาหกรรมเดียวกัน
  เพื่อให้เกิดความเหมาะสมและรักษากรรมการที่มีคุณภาพไว้
  โดยได้ขออนุมัติจากที่ประชุมผู้ถือหุ้นของบริษัท

  ค่าตอบแทนผู้บริหาร : เป็นไปตามหลักการและนโยบายที่คณะกรรมการบริษัทกำหนด
  ซึ่งเชื่อมโยงกับผลการดำเนินงานของบริษัท และผลการดำเนินงานของผู้บริหารแต่ละท่าน

6. คณะอนุกรรมการ – หลักการข้อ 12

บริษัทได้จัดให้มีคณะอนุกรรมการชุดต่าง ๆ
เพื่อช่วยศึกษาในรายละเอียดและกลั่นกรองงานตามความจำเป็นของสถานการณ์
โดยมีการกำหนดขอบเขตอำนาจหน้าที่ของคณะอนุกรรมการแต่ละชุดได้ไว้อย่างชัดเจน
(อำนาจหน้าที่และข้อมูลอื่น ๆ
ของคณะอนุกรรมการแต่ละชุดดูรายละเอียดหัวข้อโครงสร้างการจัดการ) ทั้งนี้
จำนวนครั้งในการเข้าร่วมประชุมจากการประชุมทั้งหมดในปี 2549 ของคณะกรรมการชุดต่าง ๆ
เป็นดังนี้

การเข้าร่วมประชุม / ประชุมทั้งหมด (ครั้ง)

+--------------------------+--------------+--------------+------------+
| รายชื่อคณะกรรมการ          | คณะกรรมการ   | คณะกรรมการ   | คณะกรรมการ |
|                          |              |              |            |
|                          | ตรวจสอบ      | ก            | สรรหา      |
|                          |              | ำหนดค่าตอบแทน |            |
+--------------------------+--------------+--------------+------------+
| 1. นายสรรเสริญ จุฬางกูร     | -            | 2/2          | -          |
+--------------------------+--------------+--------------+------------+
| 2. นายชูทอง พัฒนะเมลือง     | -            | 2/2          | -          |
+--------------------------+--------------+--------------+------------+
| 3. นายสริศ พัฒนะเมลือง      | -            | -            | 1/1        |
+--------------------------+--------------+--------------+------------+
| 4. นายกวี วสุวัต            | 5/5          | 2/2          | -          |
+--------------------------+--------------+--------------+------------+
| 5. นายอภินันท์ ณ ระนอง      | 5/5          | -            | 1/1        |
+--------------------------+--------------+--------------+------------+
| 6. นายปริญญา ไววัฒนา       | 5/5          | -            | 1/1        |
+--------------------------+--------------+--------------+------------+

หมายเหตุ - ที่ประชุมคณะกรรมการบริษัทครั้งที่ 6/2549 เมื่อวันที่ 21 พฤศจิกายน 2549
ได้มีมติเป็นเอกฉันท์ให้ยกเลิก

คณะกรรมการบริหาร

7. การควบคุมและการตรวจสอบภายใน – หลักการข้อ13

บริษัทได้จัดทำและรักษาไว้ซึ่งระบบการควบคุมภายใน
รวมทั้งดำเนินการทบทวนความมีประสิทธิภาพของ

  ระบบการควบคุมภายในอย่างสม่ำเสมอ โดยจะครอบคลุมถึงการควบคุมทางการเงิน
  การดำเนินการ การกำกับดูแลการปฏิบัติงานให้เป็นไปตามกฎหมายและระเบียบที่เกี่ยวข้อง
  การป้องกันรักษาทรัพย์สิน และการบริหารความเสี่ยง

  บริษัทได้ว่าจ้างให้ บริษัท ดีลอยท์ ทู้ช โธมัทสุ ไชยยศ จำกัด
  มาทำหน้าที่ประเมินความเพียงพอของระบบควบคุมภายใน
  และดำเนินการตรวจสอบภายในในหน่วยงานต่าง ๆ ด้วย
  รวมระยะเวลาดำเนินการกว่าหนึ่งปีตั้งแต่ปลายปี 2547 หลังจากนั้น
  ฝ่ายตรวจสอบภายในของบริษัทได้ดำเนินการตรวจสอบการปฏิบัติงานของหน่วยงานต่าง ๆ
  ให้เป็นไปตามแนวทางที่ได้กำหนด ตลอดจนการปฏิบัติตามระเบียบ
  และกฎหมายของหน่วยงานราชการต่าง ๆ อย่างต่อเนื่องตามแผนงานการตรวจสอบประจำปี
  โดยจัดทำรายงานผลการตรวจสอบให้คณะกรรมการตรวจสอบได้พิจารณาอย่างสม่ำเสมอ

8. ความสัมพันธ์กับผู้ลงทุน – หลักการข้อ 15

คณะกรรมการบริษัทดูแลให้มีการเปิดเผยข้อมูลและสารสนเทศของบริษัท
ทั้งทางการเงินและที่ไม่ใช่ทางการเงิน
ซึ่งล้วนมีผลต่อกระบวนการตัดสินใจของผู้ลงทุนและผู้ที่มีส่วนได้เสียกับบริษัท
จึงให้ดำเนินการในเรื่องที่เกี่ยวกับการเปิดเผยข้อมูลให้ตรงต่อความเป็นจริง ครบถ้วน เพียงพอ
สม่ำเสมอ และทันเวลา
แสดงให้เห็นถึงสถานภาพของการประกอบการและสถานภาพทางการเงินที่แท้จริง
รวมทั้งอนาคตของบริษัท โดยจัดให้มีการปฎิบัติตามกฎหมาย ระเบียบ
และข้อบังคับที่เกี่ยวข้องกับการเปิดเผยของสำนักงานคณะกรรมการกำกับหลักทรัพย์และตลาดหลักทรัพย์
(กลต.) และตลาดหลักทรัพย์แห่งประเทศไทยอย่างเคร่งครัด
โดยจัดให้มีผู้รับผิดชอบด้านการเปิดเผยข้อมูล คือฝ่ายนักลงทุนสัมพันธ์ เพื่อเป็นตัวแทนในการสื่อสาร
บริการข้อมูล ข่าวสารกิจกรรมต่าง ๆ ของบริษัทกับสถาบัน ผู้ลงทุน ผู้ถือหุ้น นักวิเคราะห์ ประชาชน
และภาครัฐที่เกี่ยวข้อง ซึ่งที่ผ่านมาบริษัทได้ต้อนรับนักลงทุนและนักวิเคราะห์
ที่ขอเข้าพบเพื่อทราบสถานภาพการประกอบการ (Company Visits) จำนวน 10 ครั้ง
และเชิญนักลงทุนนักวิเคราะห์พบผู้บริหารและเยี่ยมชมโรงงานจำนวน 1 ครั้ง
ซึ่งมีการให้ข้อมูลและตอบข้อซักถามนักลงทุนและสื่อมวลชน ที่ติดต่อเข้ามาทาง E-mail
หรือทางโทรศัพท์เป็นประจำ และบริษัทมีการปรับปรุงข้อมูลที่เผยแพร่ผ่านทางเว็ปไซด์
ให้มีความทันสมัย
โดยผู้ลงทุนสามารถติดต่อขอทราบข้อมูลเพิ่มเติมได้ที่ฝ่ายนักลงทุนสัมพันธ์หมายเลขโทรศัพท์ (038)
447 200 - 21 ต่อ 411 หมายเลขโทรสาร (038)185 034 และ E-mail:
visakorn.u@thaisteelcable.com

9.5 การดูแลเรื่องการใช้ข้อมูลภายใน

บริษัทมีมาตรการป้องกันความขัดแย้งทางผลประโยชน์ โดยได้จัดทำเป็นลายลักษณ์อักษร (Code of
Conflict of Interest)
โดยครอบคลุมในเรื่องการใช้ข้อมูลภายในและการซื้อขายหลักทรัพย์ของบริษัท
การทำรายการระหว่างกัน และรายการที่เกี่ยวโยง ทั้งนี้
บริษัทได้มีการจัดอบรมชี้แจงให้พนักงานได้รับทราบอย่างต่อเนื่อง คณะกรรมการ
คณะผู้บริหารและพนักงานของบริษัทมีหน้าที่ต้องปฎิบัติอย่างเคร่งครัด
ในกรณีที่พบเห็นการปฎิบัติที่ขัดต่อนโยบายดังกล่าว ให้รายงานผู้บังคับบัญชา หรือฝ่ายทรัพยากรบุคคล
หรือคณะกรรมการตรวจสอบแล้วแต่กรณี

9.6 บุคลากร (ไม่รวมคณะผู้บริหาร)

บริษัทไม่มีข้อพิพาทแรงงานที่สำคัญในระยะเวลา 3 ปีที่ผ่านมา โดย ณ วันที่ 31 ธันวาคม 2549
บริษัทมีจำนวนพนักงานของบริษัททั้งสิ้นจำนวน 791 คน
และมีพนักงานชั่วคราวที่จ้างจากบริษัทรับเหมาจ้างแรงงานอีกจำนวน 587 คน
โดยสามารถแบ่งแยกตามสายผลิตภัณฑ์ ดังต่อไปนี้

[TABLE]

ผลตอบแทนพนักงาน

ค่าใช้จ่ายที่เกี่ยวกับพนักงานของบริษัททั้งหมดในปี 2549 (ไม่รวมส่วนของคณะผู้บริหาร)
มีจำนวนเงินรวมทั้งสิ้นเป็นเงิน

168.76 ล้านบาท ประกอบด้วย

- เงินเดือน ค่าล่วงเวลา และโบนัสประจำปี รวมเป็นเงิน 149.53 ล้านบาท

  - ค่าตอบแทนอื่น ๆ (ประกอบด้วยค่ารักษาพยาบาล ค่ารถรับ-ส่งพนักงาน ค่าเครื่องแบบ
  เงินสมทบกองทุนทดแทน เงินสมทบกองทุนสำรองเลี้ยงชีพ ค่าใช้จ่ายประกันสังคม ค่าอบรมสัมมนา
  ค่าสวัสดิการอื่น ๆ) รวมเป็นเงิน 19.23 ล้านบาท

ในส่วนของพนักงานชั่วคราว ที่บริษัทจ้างจากบริษัทรับเหมาจ้างแรงงานนั้น ในปี 2549
บริษัทได้จ่ายผลตอบแทนเป็นค่าแรงรับเหมาจำนวนเงินรวมทั้งสิ้นเป็นเงิน 63.99 ล้านบาท

นโยบายในการพัฒนาพนักงาน

บริษัทให้ความสำคัญอย่างมากต่อการพัฒนาบุคลากรภายใน
บนหลักการที่ว่าพนักงานและบริษัทจะต้องเติบโตก้าวหน้าไปพร้อม ๆ กัน
บริษัทจึงได้จัดให้พนักงานได้รับอบรมทั้งภายในและภายนอก
รวมทั้งการฝึกปฏิบัติงานจริงกับผู้เชี่ยวชาญในแต่ละสายการผลิตหรือผลิตภัณฑ์ของบริษัทด้วย

ในปี 2549 ที่ผ่านมา บริษัท มีโครงการที่เกี่ยวข้องกับการพัฒนาบุคลากรหลัก ๆ 2 โครงการ คือ

โครงการสร้างห้องทดสอบ

จากที่บริษัทวางแผนจะจัดสร้างห้องทดสอบ (Test Room) ขึ้นภายในบริษัทนั้น
ขณะนี้ได้สั่งซื้อเครื่องทดสอบเพิ่มเติมมาแล้วจำนวนหนึ่ง
และส่งพนักงานระดับผู้จัดการไปฝึกอบรมด้านการทดสอบโดยตรงที่ประเทศญี่ปุ่น
ซื่งเมื่อเปิดใช้ห้องทดสอบแล้ว จะได้ประโยชน์ในการลดค่าใช้จ่ายและเวลาในการทดสอบอย่างมาก

โครงสร้างระบบงานบริหารบุคคล

ในปี 2549 ที่ผ่านมา บริษัทได้ว่าจ้าง Watson Wyatt
ซึ่งเป็นผู้เชี่ยวชาญในการจัดทำระบบบริหารทรัพยากรบุคคลมาทำการวางระบบงานบริหารบุคคล
และแนะนำแนวทางการกำหนดหลักสูตรการอบรมให้เหมาะสม
โดยเน้นให้พนักงานมีทักษะความรู้ที่ตอบสนองต่อนโยบายทางธุรกิจและเป้าหมายของบริษัท
ขณะนี้โครงสร้างทั้งหมดเสร็จเรียบร้อยแล้ว ในปี 2550 นี้ จะเริ่มนำมาปรับใช้เข้ากับบริษัท คือ

1.  จัดทำโครงสร้างของตำแหน่งต่าง ๆ โดยระบุหน้าที่ความรับผิดชอบให้ครบถ้วนชัดเจน

2.  สำรวจการจ่ายเงินเดือนในอุตสาหรรมเดียวกันและในบริเวณใกล้เคียง
    จัดทำโครงสร้างเงินเดือน เพื่อให้พนักงานได้รับค่าตอบแทนที่เหมาะสมกับงาน
    และเป็นมาตรฐานเช่นเดียวกับตลาด

3.  กำหนดคุณลักษณะในการทำงานที่องค์กรคาดหวัง (Competency)
    ซึ่งเป็นคุณลักษณะที่จะช่วยให้บริษัท บรรลุเป้าหมาย
    และให้เป็นแนวทางพัฒนาตนเองสำหรับพนักงานด้วย

4.  จัดทำระบบประเมินผลการปฎิบัติงาน โดยพิจารณาจากคุณลักษณะในการทำงาน
    ผลการทำงานของพนักงานและหน่วยงานของตนเอง

5.  จัดทำระบบเส้นทางความก้าวหน้าสายอาชีพ
    โดยจัดทำแผนฝึกอบรมให้ตรงกับความต้องการในการทำงานและให้สอดคล้องกับความก้าวหน้าสายอาชีพของแต่ละตำแหน่ง

นอกจากนี้ บริษัทยังสนับสนุนให้พนักงานมีความรู้เพิ่มเติมโดยจัดให้มีการเรียนทางไกล
โดยบริษัทออกค่าใช้จ่ายให้ทั้งหมด และยังมีการส่งพนักงานไปฝึกงานต่างประเทศอีกด้วย